CELEX: 32020D2124
Language: et
Date: 2020-12-09 00:00:00
Title: Komisjoni rakendusotsus (EL) 2020/2124 9. detsember 2020, millega jäetakse andmata liidu luba biotsiidiperele „Contec Hydrogen Peroxide“ (teatavaks tehtud numbri C(2020) 8394 all) (Ainult ingliskeelne tekst on autentne)

17.12.2020   
               
               
                  ET
               
               
                  Euroopa Liidu Teataja
               
               
                  L 426/54
               
            
         KOMISJONI RAKENDUSOTSUS (EL) 2020/2124
         9. detsember 2020,
         millega jäetakse andmata liidu luba biotsiidiperele „Contec Hydrogen Peroxide“
         
            
               (teatavaks tehtud numbri C(2020) 8394 all)
            
         
         (Ainult ingliskeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 44 lõike 5 esimest lõiku,
         ning arvestades järgmist:
         
                     (1)
                  
                  
                     25. jaanuaril 2017 esitas ettevõtja Contec Cleanroom (UK) Ltd. määruse (EL) nr 528/2012 artikli 43 lõike 1 kohase loataotluse biotsiidipere jaoks, mille nimi on „Contec Hydrogen Peroxide“ ja mis kuulub kõnealuse määruse V lisas kirjeldatud tooteliiki 2, ja lisas kirjaliku kinnituse selle kohta, et Ühendkuningriigi pädev asutus on nõustunud taotlust hindama. Ettevõtja Contec Europe võttis seoses Ühendkuningriigi väljaastumisega Euroopa Liidust 25. märtsil 2019 protsessi üle kui tulevane loa hoidja ning Sloveenia pädev asutus nõustus võtma üle taotlust hindava pädeva asutuse ülesanded alates 1. veebruarist 2020. Taotlus registreeriti biotsiidiregistris registrinumbriga BC-GN057178-26.
                  
               
                     (2)
                  
                  
                     „Contec Hydrogen Peroxide“ sisaldab toimeainena vesinikperoksiidi, mis on lisatud määruse (EL) nr 528/2012 artikli 9 lõikes 2 osutatud liidu heakskiidetud toimeainete nimekirja.
                  
               
                     (3)
                  
                  
                     28. augustil 2019 esitas hindav pädev asutus määruse (EL) nr 528/2012 artikli 44 lõike 1 kohaselt hindamisaruande ja oma järeldused Euroopa Kemikaaliametile (edaspidi „kemikaaliamet“).
                  
               
                     (4)
                  
                  
                     7. aprillil 2020 esitas kemikaaliamet määruse (EL) nr 528/2012 artikli 44 lõike 3 kohaselt komisjonile arvamuse (2) biotsiidipere „Contec Hydrogen Peroxide“ kohta.
                  
               
                     (5)
                  
                  
                     Arvamuses järeldatakse, et „Contec Hydrogen Peroxide“ on küll biotsiidipere määruse (EL) nr 528/2012 artikli 3 lõike 1 punkti s tähenduses, kuid see ei vasta kõnealuse määruse artikli 19 lõike 1 punkti b alapunktis i sätestatud tingimusele.
                  
               
                     (6)
                  
                  
                     Kemikaaliameti arvamuse kohaselt ei ole taotleja tõendanud, et „Contec Hydrogen Peroxide“ on piisavalt tõhus, kuna esitatud tõhususuuringutes esines vastuolusid ning ei olnud tõestatud, et kõik nõuetekohased kriteeriumid on täidetud.
                  
               
                     (7)
                  
                  
                     Komisjon on kemikaaliametiga samal arvamusel ning leiab seega, et on asjakohane jätta biotsiidipere „Contec Hydrogen Peroxide“ jaoks liidu luba andmata.
                  
               
                     (8)
                  
                  
                     Käesoleva otsusega ette nähtud meetmed on kooskõlas alalise biotsiidikomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Ettevõtjale Contec Europe ei anta liidu luba biotsiidipere „Contec Hydrogen Peroxide“ turul kättesaadavaks tegemiseks ja kasutamiseks.
         
         
            Artikkel 2
            Käesolev otsus on adresseeritud ettevõtjale Contec Europe, Zl du Prat, Avenue Paul Dupleix, 56000 Vannes, Prantsusmaa.
         
         
            Brüssel, 9. detsember 2020
            
               
                  Komisjoni nimel
               
               
                  komisjoni liige
               
               Stella KYRIAKIDES
            
         
         
            (1)  ELT L 167, 27.6.2012, lk 1.
         
            (2)  ECHA opinion on the Union authorisation of the biocidal product family „Contec Hydrogen Peroxide“, ECHA/BPC/248/2020, adopted on 5 March 2020 (ECHA arvamus biotsiidiperele „Contec Hydrogen Peroxide“ liidu loa andmise kohta, ECHA/BPC/248/2020, vastu võetud 5. märtsil 2020), https://echa.europa.eu/bpc-opinions-on-union-authorisation.